Kalorieë en drankies | Health24
Posted by: Beeeee | 2011-06-23
Kalorieë en drankies
Hallo daar DietDoc,Ek hou daarvan om op `n Vrydag aand `n paar drankies te geniet.... net sosiaal. Watse drankie bevat min kalorieë , behalwe Whiskey en water?Wit wyn bevat seker `n redelike klomp kalorieë en ek moet dit seker vermy?Baie dankie en groete. Not what you were looking for? Try searching again, or ask your own question
DietDoc Beste Beeeee
Alle alkohol verskaf 7 kcal of 29 kJ per gram, dus hoe hoër die alkoholinhoud, hoe meer kJ sal mens inneem. Daarbenewens moet mens ook onthou dat drankies soos whiskey, brandewyn, ens, in klein sopies gedrink word as drankies soos bier en wyn. Drankies met 'n bykomstige hoë suikerinhoud sal ook meer kJ verskaf as drankies met 'n lae suikerinhoud. Hier is die kJ-waardes vir standaard dranksoorte volgens die SA Voedseltabelle: bier het 'n alkoholinhoud van 6% v/v = 41 kcal of 172 kJ per 100 ml, maar mens drink gewoonlik so 300 ml = 516 kJ; soet sjerrie, port of muskadel 17% alkohol v/v = 137 kcal of 573 kJ/100 ml - maar mens drink gew. net 50 ml = 287 kJ; spiritualieë soos brandewyn, whiskey, vodka, ens, bevat 43% alkohol v/v = 249 kcal of 1044 kJ- maar mens drink gew. net 30 ml per sopie = 313 kJ; gemiddelde energie-inhoud van wyne (wit, rooi en rosé) 12% alkohol v/v = 71 kcal of 298 kJ/100 ml - maar mens drink gew. 150 ml = 447 kJ. Jy sal dus sien dat al die verskillende soorte alkohol bydra tot jou energie-inname. Die beste plan is om net 1 of 2 drankies per keer te drink, om die alkohol te verdun met water, sodawater of ysblokkies, en om net kunsmatig versoete koeldranke saam met spiritualieë te gebruik andersins stoot die koeldrank soos limonade of kola die energiewaarde ook verder op.
Droe wit wyn klein glasie is nie so erg nie en meng dit met soda water dan is dit nog beter.Onthou net alcohol stimuleer die eetlus. So dit is eindlik waar die fout is, na ''n glasie wyn soek mens iets souterig ensVodka tot met coke zero of sprite zero is ook nie te erg nie.
Posted by: DietDoc | 2011-06-23